ປ. Ecuador ກ່າວ​ວ່າ ການ​ບູລະນະສ້າງສາ​ ​ຈາກ​ແຜ່ນດິນ​ໄຫວ ຈະໃຊ້ເງິນ ຫຼາຍ​ພັນ​ລ້ານ​ໂດ​ລາ
ການ​ລົ້ມ​ຫາຍ​ຕາຍ​ຈາກ​ຄັ້ງ​ນີ້ ​ແມ່ນ​ຮວມທັງ ​ທ່ານໝໍ​ຊາວ​ຄິວ​ບາ 3 ທ່ານ ​ແມ່​ຊີ​ສອນ​ສາສະໜາ ກາ​ໂຕຣິກນຶ່ງ​ຄົນ ຈາກ​ປະ​ເທດ Ireland ​ເໜືອ ​ແມ່​ຊີຊາວ​ກາ​ນາ​ດາ 2 ຄົນ ​ແລະ​ຊາວ​ອາ​ເມຣິກັນນຶ່ງ​ຄົນ.
ປະທານາທິບໍດີ Ecuador ກ່າວວ່າ ການບູລະນະສ້າງສາຄືນໃໝ່ຈາກແຜ່ນດິນໄຫວທີ່ຮ້າຍແຮງໃນວັນເສົາທີ່ຜ່ານມາ ທີ່ໄດ້ສັງຫານຜູ້ຄົນ ຢ່າງນ້ອຍ 413 ຄົນນັ້ນ ຈະໃຊ້ງົບປະມານຫຼາຍພັນລ້ານໂດລ່າ ທ່ານ Rafael Correa ໄດ້ໄປຢ້ຽມຢາມ ເມືອງ Portoviejo ທາງພາກຕາເວັນອອກສຽງ ເໜືອຂອງປະເທດ ໃນວັນຈັນວານນີ້ ເພື່ອສັງເກດການດ້ວຍຕົວທ່ານເອງ ເບິ່ງຄວາມເສຍ ຫາຍທີ່ໄດ້ຮັບຈາກແຜ່ນດິນໄຫວ ທີ່ມີຄວາມແຮງ 7 8 ເຣັກເຕີ ນັ້ນ ເມືອງ Portoviejo ພ້ອມທັງບັນດາຕ່າງໆທີ່ຢູ່ອ້ອມແອ້ມ ປະກອບມີເມືອງ Manta ແລະເມືອງ Pedernales ນັ້ນ ແມ່ນຮວມຢູ່ໃນບັນດາເມືອງທີ່ໄດ້ຮັບຜົນກະທົບຢ່າງຮ້າຍແຮງສຸດ ເຖິງແມ່ນວ່າຄວາມເສຍຫາຍອື່ນໆນັ້ນ ແມ່ນໄດ້ກະຈັດກະຈາຍໄປທົ່ວປະເທດ ກໍຕາມ ລັດຖະບານ ກ່າວວ່າ ຕົນຈະຂໍຢືມເງິນຈຳນວນ 600 ລ້ານໂດລ່າ ຈາກອົງການສິນເຊື່ອ ລະຫວ່າງປະເທດຫຼາຍອົງການ ຮວມທັງທະນາຄານໂລກ ເພື່ອໃຫ້ເງິນຊ່ອຍເຫຼືອໃນຄວາມພະຍາຍາມ ເພື່ອໃຫ້ການສະໜັບສະໜຸນຕໍ່ການຮັບມືກັບເຫດການສຸກເສີນນີ້ ເສດຖະກິດທີ່ນ້ອຍໆຂອງປະເທດຊຶ່ງເປັນສະມາຊິກຂອງອົງການ OPEC ໃນອາເມຣິກາໃຕ້ດັ່ງກ່າວແມ່ນເກືອບວ່າ ຢູ່ໃນສະພາບທີ່ຖົດຖອຍຢູ່ແລ້ວ ເນື່ອງຈາກລາຄານ້ຳມັນໃນຕະຫຼາດໂລກໄດ້ຕົກຕ່ຳລົງນັ້ນ ແຜ່ນດິນໄຫວໃນຄັ້ງນີ້ ແມ່ນໄພທຳມະຊາດທີ່ຮ້າຍແຮງສຸດໃນ Ecuador ໃນຮອບຫຼາຍກວ່າເຄິ່ງສັດຕະວັດ ທີ່ຍັງຜົນໃຫ້ມີຜູ້ຄົນ ໄດ້ຮັບບາດເຈັບຫຼາຍກວ່າ 2 ພັນ 500 ຄົນນັ້ນ ແລະມີອີກຫຼາຍພັນຄົນ ຂາດທີ່ພັກພາອາໄສ ການລົ້ມຫາຍຕາຍຈາກຄັ້ງນີ້ ແມ່ນຮວມທັງ ທ່ານໝໍຊາວຄິວບາ 3 ທ່ານ ແມ່ຊີສອນສາສະໜາກາໂຕຣິກນຶ່ງຄົນ ຈາກປະເທດ Ireland ເໜືອ ແມ່ຊີຊາວການາດາ 2 ຄົນ ແລະຊາວອາເມຣິກັນ ນຶ່ງຄົນ ໜ່ວຍກູ້ໄພໄດ້ເລີ້ມການປະຕິບັດ ໃນຄວາມພະຍາຍາມສຸດຂີດ ທີ່ຈະຊອກຄົ້ນຫາ ພວກທີ່ອາດລອດຊີວິດມາໄດ້ທີ່ຕົກຄ້າງຢູ່ໃນຊາກຫັກພັງຂອງຕຶກອາຄານທີ່ຖືກທຳລາຍຍ້ອນ ຄວາມ ແຮງຂອງແຜ່ນດິນໄຫວ ດັ່ງກ່າວນີ້ ມີ 3 ຄົນທີ່ໄດ້ພົບເຫັນວ່າຍັງມີຊີວິດ ຖືກຊ່ອຍດຶງ ອອກມາຈາກຊາກຫັກພັງໃນສູນກາງການຄ້າແຫ່ງນຶ່ງ ໃນເມືອງ Manta ທີ່ຕົກຄ້າງຢູ່ ໃນທີ່ ນັ້ນ ນານກວ່າ 32 ຊົ່ວໂມງ